wannaphong/clean_thaiwikipedia huggingface dataset:
# เดเอ็ฟเอ็ล-ซูเพอร์คัพ 2021
เดเอ็ฟเอ็ล-ซูเพอร์คัพ 2021 เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 12 ซึ่งเป็นการแข่งขันฟุตบอลประจำปีระหว่างทีมขนะเลิศบุนเดิสลีกา ฤดูกาล 2020–21  ไบเอิร์นมิวนิก  พบกับทีมชนะเลิศเดเอ็ฟเบ-โพคาล ฤดูกาล 2020–21 โบรุสซีอาดอร์ทมุนด์ การแข่งขันจะเกิดขึ้นในปี ค.ศ. 2021 ณ สนามอัลลีอันทซ์อาเรนา มิวนิก

ทีม
ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น

 ทีม เข้ารอบจาก การเข้ารอบก่อนหน้านี้ (ตัวหนา หมายถึงชนะเลิศ)  ไบเอิร์นมิวนิก ชนะเลิศ บุนเดิสลีกา ฤดูกาล 2019–20 และเดเอ็ฟเบ-โพคาล ฤดูกาล 2019–20 14 (1987, 1989, 1990, 1994, 2010, 2012, 2013, 2014, 2015, 2016, 2017, 2018, 2019, 2020) โบรุสซีอาดอร์ทมุนด์ รองชนะเลิศ บุนเดิสลีกา ฤดูกาล 2019–20 11 (1989, 1995, 1996, 2011, 2012, 2013, 2014, 2016, 2017, 2019, 2020)

ภูมิหลัง
การแข่งขันในนัดนี้บับเป็นแดร์คลัสซิคเคอร์ครั้งที่ 130 และเป็นครั้งที่ 9 ในเดเอ็ฟเอ็ล-ซูเพอร์คัพ โดยผลการพบกันทั้งสองทีมต่างชนะเท่ากันที่ 4 ครั้ง โดยครั้งล่าสุดเกิดขึ้นเมื่อปีที่แล้ว โดยเป็น ไบเอิร์น ที่ชนะไปด้วยคะแนน 3–2 ที่อลิอันทซ์อาเรนา

ไบเอิร์นมิวนิก ได้เข้าร่วมในรายการนี้จากการชนะเลิศ บุนเดิสลีกา ฤดูกาล 2020–21 โดยเกิดขึ้นหลังจากแอร์เบ ไลพ์ซิซ พ่ายแพ้ต่อดอร์ทมุนด์ 3–2 ในวันที่ 8 พฤษภาคม ค.ศ. 2021 นับเป็นการได้ลงเล่นในเดเอ็ฟเอ็ล-ซูเพอร์คัพ ครั้งที่ 14 โดยชนะเลิศได้ 8 ครั้ง 

ขณะที่ดอร์ทมุนด์ ได้ลงเล่นในรายการนี้จากการชนะเลิศ เดเอ็ฟเบ-โพคาล ฤดูกาล 2020–21 โดยพวกเขาสามารถเอาชนะแอร์เบ ไลพ์ซิชในรอบชิงชนะเลิศ 1–4 ในวันที่ 13 พฤษภาคม ค.ศ. 2021 นับเป็นการได้ลงเล่นในเดเอ็ฟเอ็ล-ซูเพอร์คัพ ครั้งที่ 11 โดยชนะเลิศได้ 6 ครั้ง

การแข่งขัน

รายละเอียด

 GK 1  เกรกอร์ โคเบิลRB 30 เฟลิคส์ พัสลัค   CB 28 อักแซล วิตแซลCB 16 มานูเอ็ล อาคันจีLB 14 นีโค ชูลซ์DM 8  มาห์มูด ดาฮูด  CM 22 จูด เบลลิงแฮม   CM 7  โจวันนี เรย์นา   AM 11 มาร์โค ร็อยส์ (กัปตัน)  CF 9  อาลิง โฮลันCF 18 ยูซูฟา มูโกโก   ผู้เล่นสำรอง:GK 35 มาร์วิน ฮิตซ์MF 6  ทอมัส ดิเลนีย์MF 20 ไรนิเอร์   MF 39 มารีอุส ว็อล์ฟ   MF 46 มาร์กอ ปาชาลิช   MF 47 อันโตนิออส ปาปาโดปูลอสFW 21 โดนีเยล มาเลิน   FW 27 ซเต็ฟเฟิน ติกเกสFW 36 อันสการ์ คเนาฟฟ์ผู้จัดการทีม: มาร์โค โรเซอ300px GK 1  มานูเอ็ล น็อยเออร์ (กัปตัน)RB 44 โยซิป สตานิชิช   CB 2  ดาโย อูว์ปาเมกาโนCB 4  นิคคลัส ซือเลอ  LB 19 อัลฟอนโซ เดวีส์CM 6  โยซูอา คิมมิชCM 8  เลอ็อน โกเร็ทซ์คาRW 11 กีงส์แล กอมาน   AM 25 โทมัส มึลเลอร์   LW 7  แซร์ช กนาบรี   CF 9  รอแบร์ต แลวันดอฟสกี   ผู้เล่นสำรอง:GK 26 สเว็น อุลไรช์DF 3  โอมาร์ ริชาร์ดส์DF 15 คริส ริชาร์ดส์DF 20 บูนา ซาร์   DF 23 ต็องกี นีย็องซูMF 24 กอร็องแต็ง ตอลีโซ   MF 42 จามาล มูซีอาลา   FW 10 ลีร็อย ซาเน    FW 13 เอริก มักซิม ชูโป-โมติง    ผู้จัดการทีม: ยูลีอาน นาเกิลส์มัน

ผู้เล่นยอดเยี่ยมประจำนัด:
รอแบร์ต แลวันดอฟสกี (ไบเอิร์นมิวนิก)

ผู้ช่วยผู้ตัดสิน:
Mike Pickel (เมนดิก)
Frederick Assmuth (โคโลญ)
ผู้ตัดสินที่สี่:
Florian Badstübner (วินด์สบัค)
ผู้ช่วยผู้ตัดสินวิดีโอ:
Tobias Welz (ไวส์บาเดิน)
ผู้ช่วยของผู้ช่วยผู้ตัดสินวิดีโอ:
Robert Wessel (เบอร์ลิน)กติกาการแข่งขัน
แข่งขัน 90 นาที
ดวลลูกโทษตัดสินทันที หากเสมอกันใน 90 นาที
ส่งรายชื่อผู้เล่นสำรองได้เก้าคน และสามารถเปลี่ยนตัวผู้เล่นได้ 5 คน
# วัดผลาหาร
วัดผลาหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี ปัจจุบันพระสมุห์ จเร อคฺคปญฺโญ ดำรงตำแหน่งเจ้าอาวาส

วัดผลาหารสร้างเมื่อ พ.ศ. 2456 โดยมีขุนหาญทรชน บริจาคที่ดินให้สร้างวัด เนื้อที่ 7 ไร่ 2 งาน ชาวบ้านเรียกกันว่า วัดขุนหาญทรชน ตามนามผู้บริจาคที่ดินและดำเนินการสร้างวัด วัดได้รับพระราชทานวิสุงคามสีมา เมื่อประมาณ พ.ศ. 2459 ด้านการศึกษา ทางวัดได้เปิดสอนปริยัติธรรมแผนกธรรมเริ่มมาตั้งแต่ พ.ศ. 2470 นอกจากนี้ยังได้ให้ทางราชการสร้างโรงเรียนประชาบาล สอนระดับประถมศึกษาในที่ดินวัด

อาคารเสนาสนะภายในวัด ได้แก่ อุโบสถกว้าง 7 เมตร ยาว 20 เมตร สร้างเมื่อ พ.ศ 2500 ภายในมีพระประธาน หน้าตักกว้าง 1 เมตร กุฏิสงฆ์ 10 หลัง ส่วนมากเป็นอาคารไม้ หอสวดมนต์กว้าง 15 เมตร ยาว 15 เมตร และศาลาการเปรียญสร้างเมื่อ พ.ศ. 2512

รายนามเจ้าอาวาส
 พระอาจารย์แหวว
 พระอาจารย์ชม
 พระอาจารย์แถม
 พระครูพินิจธัญโศภณ
 พระครูธัญโศภณ
 พระทองเดิม สิริธมโม
 พระสมุห์ จเร อคฺคปญฺโญ
# การเก็บวัคซีน
กล่องกันความร้อนบรรจุวัคซีนโควิด-19 ของโมเดอร์นาโดยบรรจุร่วมกับห่อเย็น (cold pack)
การเก็บวัคซีน เป็นเรื่องเกี่ยวกับการเก็บและการจัดการวัคซีนอย่างถูกต้องเริ่มจากโรงงานผลิตไปจนถึงการให้วัคซีนแก่ผู้รับ
มาตรฐานโดยทั่วไปเป็นที่การเก็บและการขนส่งวัคซีนจะรักษาไว้ให้อยู่ในอุณหภูมิ
ซึ่งใช้กับวัคซีนมนุษย์เกือบทั้งหมดทั้งในประเทศพัฒนาแล้ว (เช่นสหรัฐ) และในประเทศรายได้ปานกลาง (เช่นประเทศไทย) จนถึงรายได้ต่ำ
มีวัคซีนที่ยกเว้นบ้าง เช่น วัคซีนโรคฝีดาษ วัคซีนโรคอีสุกอีใส วัคซีนงูสวัด และวัคซีนรวมบางชนิดสำหรับโรคหัด คางทูม และหัดเยอรมัน ซึ่งต้องส่งในอุณหภูมิ 

วัคซีนโควิด-19 บางชนิดเช่น วัคซีนของไฟเซอร์
ต้องส่งและเก็บแช่แข็ง
ซึ่งเป็นปัญหาในการใช้วัคซีนนี้ในเหตุการณ์ระบาดทั่วของโควิด-19
อนึ่ง วัคซีนโรคอีโบลา คือ Ervebo ก็ต้องขนส่งในอุณหภูมิดังกล่าวนี้เช่นกัน
# กรมข่าวทหารบก
กรมข่าวทหารบก (อักษรย่อ: ขว.ทบ.) เป็นหน่วยทหารส่วนบัญชาการ (ฝ่ายเสนาธิการ) ของกองทัพบกไทย'ทัพบก' สั่งสอบ 'ทหาร' นั่งพาดเท้าบัลลังก์ประธานรัฐสภา - Voice TVทหารหนุ่ม โดนแล้ว ทบ. ตั้งกก.สอบวินัย นั่งเท่ บนบัลลังก์ประธานรัฐสภา ซึ่งมีหน้าที่ในการดำเนินงานด้านการข่าว, ข่าวลับ, ข่าวกรองทางทหาร, การรักษาความปลอดภัย, การทูตฝ่ายทหารบก รวมถึงควบคุมการแจกจ่ายแผนที่ทหารพระราชกฤษฎีกา แบ่งส่วนราชการและกำหนดหน้าที่ของส่วนราชการ

 ประวัติ 
หลังจากสงครามมหาเอเชียบูรพาสิ้นสุดลง กองทัพบกไทยได้รับการปรับปรุงตามแบบกองทัพบกสหรัฐให้ทันสมัย โดยยกแผนกทั้ง 4 ของกรมเสนาธิการทหารบกขึ้นเป็นระดับกรม ซึ่งแผนกที่ 2 ได้รับการตั้งเป็น "กรมข่าวทหารบก" ตั้งแต่วันที่ 6 สิงหาคม พ.ศ. 2475 โดยมีที่ตั้งอยู่ ณ ศาลาว่าการกระทรวงกลาโหม

ทั้งนี้ กรมข่าวทหารบกมีเจ้ากรมข่าวทหารบกเป็นผู้บังคับบัญชา ซึ่งมีบทบาทในการสั่งการ ดูแลวินัยนายทหารในสังกัดเจ้ากรมข่าวทหารบก สั่งสอบวินัยทหารนั่งพาดขาบนบัลลังก์ปธ.รัฐสภาโดนแล้วสั่งสอบวินัย! ทหารนั่งเก้าอี้ประธานรัฐสภา - กรุงเทพธุรกิจ“เจ้ากรมข่าวทหารบก” ตั้ง กก.สอบวินัย “ทหารหนุ่ม” นั่งพาดขาบนบัลลังก์ประธานรัฐสภาตั้งกก.สอบวินัยทหาร นั่งไขว่ห้างบนบัลลังก์"ปธ.รัฐสภา" - เดลินิวส์#MGRTOP7 : "นิวนอร์มัล" ชีวิตวิถีใหม่ - ผับแตก! โควิดระบาด "อิแทวอน" - "ตู้ปันสุข" จุดปันรัก แต่บางคนไม่น่ารัก รวมถึงมีข้าราชการทหารชั้นสูงจากกรมข่าวทหารบกที่ได้รับการคัดเลือกเข้าศึกษา ณ วิทยาลัยป้องกันราชอาณาจักรทบ./ทร.เข้า วปอ.63 โดยมีเจ้ากรมข่าวทหารบกคนปัจจุบัน คือ พลโทประกาศสำนักนายกรัฐมนตรี เรื่อง พระราชทานยศทหารชั้นนายพล ราชกิจจานุเบกษา เล่ม 140 ตอน 39 ข หน้า 5 วันที่ 30 สิงหาคม 2566 กำชัย วงศ์ศรี ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 140 ตอน 209 ง หน้า 21 วันที่ 30 สิงหาคม 2566ส่วนรองเจ้ากรมข่าวทหารบกคนปัจจุบัน คือ พลตรี ปริทัศน์ ตรีกาลนนท์ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 140 ตอน 209 ง หน้า 24 วันที่ 30 สิงหาคม 2566

 การจัดหน่วย 

 สำนักปฏิบัติการข่าว สำนักข่าวกรอง
 กองข่าวกรองทางการภาพ สำนักข่าวกรอง
 กองข่าว สำนักข่าวกรอง
 กองการทูตฝ่ายทหารบก สำนักวิเทศน์สัมพันธ์
 กองการต่างประเทศ สำนักวิเทศน์สัมพันธ์
 กองรักษาความปลอดภัย
 กองแผนและฝึก
 กองโครงการและงบประมาณ
 กองสารสนเทศ
 กองธุรการ

 บุคคลที่มีชื่อเสียง 
 พลเอก หม่อมเจ้าจุลเจิม ยุคล – โอรสพระเจ้าวรวงศ์เธอ พระองค์เจ้าอนุสรมงคลการ และหม่อมอุบล ยุคล ณ อยุธยาม.จ. จุลเจิม ยุคล ถวายสัตย์ ปกป้องราชวงศ์จักรี ให้สมกับความไว้วางพระราชหฤทัย
# พระเจ้าสตาญิสวัฟที่ 2 เอากุสตุส
พระเจ้าสตาญิสวัฟที่ 2 เอากุสตุส (พระนามเดิม: สตาญิสวัฟ อันตอญี ปอญาตอฟสกี  17 มกราคม ค.ศ. 1732–12 กุมภาพันธ์ ค.ศ. 1798) หรือทรงเป็นที่รู้จักในพระนามภาษาละตินที่ทรงได้รับหลังเสด็จขึ้นครองราชย์ว่า พระเจ้าสตานีสลุสที่ 2 เอากุสตุส ทรงเป็นพระมหากษัตริย์แห่งโปแลนด์ และ แกรนด์ดยุกแห่งลิทัวเนีย ครองราชย์ตั้งแต่ ค.ศ. 1764 จนถึง ค.ศ. 1795 และพระมหากษัตริย์รัชกาลสุดท้ายแห่งเครือจักรภพโปแลนด์–ลิทัวเนีย

พระเจ้าสตาญิสวัฟที่ 2 ทรงมีพื้นเพมาจากตระกูลขุนนางผู้มีฐานะ ใน ค.ศ.  1755 ขณะมีพระชนม์มายุ 22 พรรษา พระองค์ทรงได้ดำรงตำแหน่งนักการทูตประจำราชสำนักรัสเซีย และทรงมีความสัมพันธ์ฉันชู้สาวกับแกรนด์ดัชเชสเยกาเจรีนา (ต่อมาคือจักรพรรดินีเยกาเจรีนาที่ 2 แห่งรัสเซีย) ด้วยการสนับสนุนอย่างลับ ๆ จากพระนาง พระองค์จึงได้รับเลือก ให้เป็นพระมหากษัตริย์โปแลนด์ ภายหลังจากการเสด็จสวรรคตของพระเจ้าออกัสตัสที่ 3 โดยรัฐสภาในเดือนกันยายน ค.ศ. 1764Eversley, 1915, p.39.The Partitions of Poland by Lord Eversley, London, 1915, pps:35–39.พระองค์ทรงกระทำสิ่งที่เหนือความคาดหมาย กล่าวคือคือทรงพยายามปฏิรูปและเสริมสร้างความมั่นคงให้กับเครือจักรภพโปแลนด์–ลิทัวเนียที่มีดินแดนกว้างใหญ่แต่อ่อนแอ ความพยายามของพระองค์ก่อให้เกิดการต่อต้านจากประเทศเพื่อนบ้านอย่างปรัสเซีย รัสเซีย และออสเตรีย ซึ่งพยายามคงความอ่อนแอของเครือจักรภพเอาไว้ พระองค์ยังต้องเผชิญการต่อต้านภายในประเทศจากพวกอนุรักษนิยม ซึ่งเห็นว่าการปฏิรูปของพระองค์เป็นภัยคุกคามต่อสิทธิเสรีภาพที่มีมาแต่ครั้งโบราณและเอกสิทธิ์ ของพวกเขาที่ได้มาตั้งแต่หลายศตวรรษก่อน

ช่วงต้นรัชกาลของพระองค์เป็นที่จดจำจากวิกฤตการณ์สงครามสมาพันธ์บาร์ (ค.ศ. 1768–1772) ซึ่งนำไปสู่การแบ่งโปแลนด์ครั้งที่หนึ่ง (ค.ศ. 1772) ในช่วงหลังของการครองราชย์สภาเซยม์ใหญ่ (ค.ศ. 1788–1792) ได้กระทำการปฏิรูปหลายประการ รวมไปถึงรัฐธรรมนูญ 3 พฤษภาคม ค.ศ. 1791 การปฏิรูปเหล่านี้ถูกยกเลิกโดยสมาพันธ์ทาร์กอวิตสกาและสงครามกับรัสเซียใน ค.ศ. 1792 อันนำไปสู่การแบ่งโปแลนด์ครั้งที่สอง (ค.ศ. 1793) การลุกฮือกอชชุชกอ (ค.ศ. 1794) และการแบ่งโปแลนด์ครั้งที่สาม (ค.ศ. 1795) ถือเป็นจุดจบของเครือจักรภพ พระองค์จึงตัดสินพระทัยสละราชสมบัติในเดือนพฤศจิกายน ค.ศ. 1795 และใช้เวลาบั่นปลายพระชนม์ชีพในฐานะผู้ถูกจองจำที่พระราชวังหินอ่อนในกรุงเซนต์ปีเตอร์สเบิร์ก

พระองค์ทรงเป็นผู้มีภาพลักษณ์เป็นที่ถกเถียงกันในประวัติศาสตร์โปแลนด์ นัยหนึ่งก็ทรงถูกวิจารณ์จากการที่พระองค์ล้มเหลวในการต่อต้านและหยุดยั้งการแบ่งโปแลนด์ ซึ่งทำให้รัฐโปแลนด์ล่มสลายลง ในอีกด้านหนึ่ง พระองค์ก็ทรงเป็นที่จดจำในฐานะผู้อุปถัมภ์ศิลปะและวิทยาศาสตร์ อีกทั้งยังทรงเป็นผู้วางรากฐานคณะกรรมาธิการการศึกษาแห่งชาติ ซึ่งถือเป็นกระทรวงศึกษาธิการแห่งแรกของโลก และทรงสนับสนุนการสร้างสถาปัตยกรรมที่สำคัญหลายแห่ง

 หมายเหตุ
# วัดบางปรงธรรมโชติการาม
วัดบางปรงธรรมโชติการาม หรือ วัดบางปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 26 ไร่ 60 ตารางวา วัดตั้งอยู่ริมคลองบางพระ (อยู่ทางฝั่งทิศตะวันตกของคลอง) ซึ่งจะไหลลงสู่แม่น้ำบางปะกงที่ตั้งอยู่ห่างออกไปทางทิศตะวันออกของวัดประมาณ 2.8 กิโลเมตร

วัดบางปรงตั้งวัดขึ้นเมื่อ พ.ศ. 2450 ตรงกับพระบาทสมเด็จพระจุลจอมเกล้าเจ้าอยู่หัว และได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 อย่างไรก็ตาม จากหลักฐานทางโบราณคดี ทำให้สันนิษฐานได้ว่า วัดบางปรงอาจสร้างขึ้นตั้งแต่สมัยอยุธยาตอนปลายถึงรัตนโกสินทร์ตอนต้น หลักฐานทางโบราณคดีในวัดที่ยังคงหลงเหลืออยู่ในปัจจุบันได้แก่ อุโบสถ (หลังเก่า) วัดบางปรงได้รับการประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 129ง วันที่ 26 ธันวาคม 2545 เรื่อง ขึ้นทะเบียนโบราณสถานและกำหนดเขตที่ดินโบราณสถาน (โบราณสถานวัดบางปรง)

อุโบสถ (หลังเก่า) ปัจจุบันเป็นวิหาร หันหน้าไปทางทิศตะวันออกเฉียงเหนือสู่คลองบางพระ มีลักษณะเป็นอาคารทรงไทยก่ออิฐถือปูนขนาดใหญ่ มีพาไลโดยรอบ หลังคาอุโบสถเป็นทรงจั่วมุขลดมุงกระเบื้องดินเผาแบบเกล็ดปลา หน้าบันทั้งหน้าและหลังประดับลายเทพนม ล้อมรอบด้วยลายเครือเถา พื้นปิดกระจกสี (สีฟ้าหรือสีน้ำเงินเป็นหลัก) คอสองประดับด้วยปูนปั้นลายใบไม้ ที่ผนังสกัดหน้าด้านนอกทำเป็นซุ้มประดิษฐานพระพุทธรูปปูนปั้นปางมารวิชัย มีเสมาทำจากหินทรายสีแดงประดิษฐานอยู่ในซุ้มทรงกูบด้านหน้าซุ้มพระพุทธรูป ภายในประดิษฐานพระพุทธรูปหลายองค์และรูปปั้นพระสงฆ์ (หลวงพ่อมี หลวงพ่ออุปัชฌาหมวดอยู่ หลวงพ่อเล็ก น้อยใจบุญ และพระวินัยสารเวที) มีพระประธาน คือ หลวงพ่ออู่ทองศักดิ์สิทธิ์ เป็นพระพุทธรูปแบบศิลปะอู่ทอง เนื้อสำริด
# วัดโพธิ์ทอง (จังหวัดอ่างทอง)
วัดโพธิ์ทอง เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลคำหยาด อำเภอโพธิ์ทอง จังหวัดอ่างทอง

วัดโพธิ์ทองสันนิษฐานว่าสร้างในสมัยกรุงศรีอยุธยาแต่ไม่ปรากฏนามผู้สร้าง ตั้งวัดเมื่อ พ.ศ. 2231 ได้รับพระราชทานวิสุงคามสีมา พ.ศ. 2241 
ซึ่งวัดโพธิ์ทองได้ปรากฏชื่อในพระราชพงศาวดารช่วงรัชสมัยสมเด็จพระเจ้าเอกทัศน์ ว่าวัดแห่งนี้เป็นที่ประทับของพระภิกษุ สมเด็จพระเจ้าอุทุมพร อยู่ระยะหนึ่งก่อนจะเสด็จไปประทับต่อที่วัดประดู่ทรงธรรมและวัดราชประดิษฐาน ตามลำดับ วัดโพธิ์ทอง การท่องเที่ยวแห่งประเทศไทย  พระองค์ยังทรงสร้างพระตำหนักคำหยาดไว้เป็นที่ประทับด้วยวัดโพธิ์ทองนี้ตรงข้ามทางเข้าบ้านบางเจ้าฉ่า ในสมัยพระบาทสมเด็จพระมงกุฎเกล้าเจ้าอยู่หัว เคยเสด็จมาประทับร้อนเมื่อคราวเสด็จประพาสลำน้ำน้อย ลำน้ำใหญ่ มณฑลกรุงเก่า เมื่อ พ.ศ. 2459

วัดโพธิ์ทองมีพระเกจิอาจารย์ชื่อดังของเมืองอ่างทอง คือ หลวงพ่อสม สุชีโว หรือ พระครูโสภณสิริธรรม ท่านยังเป็นแพทย์แผนโบราณ มีชื่อเสียงเกียรติคุณในด้านการจัดสร้างพระผงตามแบบโบราณ จนได้รับความนิยมจากบรรดานักนิยมสะสมวัตถุมงคล
# วัดพระบรมธาตุ (จังหวัดตาก)
วัดพระบรมธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก นอกจากนี้ ภายในวัดยังมีพิพิธภัณฑ์วัดพระบรมธาตุ ซึ่งจัดสร้างขึ้นเมื่อ พ.ศ. 2544–2545 ภายในจัดแสดงและเก็บรักษาพระพุทธรูปไม้ หีบธรรม ตู้ธรรม ถ้วยชามสังคโลก อาวุธโบราณ เงินโบราณ เครื่องใช้โบราณ และวัตถุโบราณอื่น ๆ 

ประวัติ
วัดพระบรมธาตุ เดิมเป็นวัดร้าง ต่อมาราว พ.ศ. 2440 ได้รับการบูรณปฏิสังขรณ์และได้รับพระราชทานวิสุงคามสีมาวันที่ 8 กุมภาพันธ์ พ.ศ. 2492 

มีตำนานเกี่ยวข้องกับพระบรมธาตุ ตามตำนานพระเจ้าเลียบโลกในสมุดข่อยที่พบภายในวัดที่เขียนเป็นภาษาเหนือ กล่าวว่า สมเด็จพระสัมมาสัมพุทธเจ้าได้เสด็จโปรดสัตว์ล่องมาตามลำน้ำปิง เสด็จมายังดอยมะหิยะกะหรือมะหิยังกะ ในเขตตัวเมืองตาก และตรัสกับพระอานนท์ว่าสถานที่นี้เป็นสถานที่สำราญ ร่มรื่น หากเราตถาคตปรินิพพานแล้วให้นำอัฐิและเกศากลับมายังดอยมะหิยังกะ ภายหลังจากสมเด็จพระสัมมาสัมพุทธเจ้าปรินิพพาน พระอานนท์ (บางตำนานกล่าวว่าเป็นพระสาวก 4 องค์) ได้นำเอาพระบรมสารีริกธาตุ กับพระเกศา 4 เส้น มาประดิษฐานยังดอยมะหิยังกะแห่งนี้ แล้วก่อเจดีย์รูปทรงสี่เหลี่ยมแล้ว นำพระบรมอัฐิบรรจุไว้ในพระเจดีย์ บางตำนานกล่าวว่าชาวบ้านได้ร่วมกันสร้างเจดีย์คลุมหลุมที่บรรจุพระบรมสารีริกธาตุ 

แต่จากหลักฐานทางประวัติศาสตร์โบราณคดี สันนิษฐานว่า วัดพระบรมธาตุอาจสร้างขึ้นตั้งแต่พุทธศตวรรษที่ 18 ตรงกับสมัยสุโขทัยคณะกรรมการอำนวยการจัดงานเฉลิมพระเกียรติพระบาทสมเด็จพระเจ้าอยู่หัว. วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดตาก. กรุงเทพฯ : โรงพิมพ์คุรุสภาลาดพร้าว, 2545.

เสนาสนะ
พระบรมธาตุสร้างเลียนแบบเจดีย์ชเวดากอง สันนิษฐานว่าสร้างครอบเจดีย์องค์เดิมไว้โดยพระครูพิทักษ์บรมธาตุ (หลวงพ่อทองอยู่) ซึ่งเป็นเจ้าอาวาสปกครองวัดพระบรมธาตุตั้งแต่ปี พ.ศ. 2475–2512 เจดีย์ปัจจุบันเป็นทรงแปดเหลี่ยมศิลปะล้านนา บุภายนอกด้วยทองดอกบวบ (ทองเหลืองผสมทองแดง) มีเจดีย์ขนาดเล็ก 16 องค์รายล้อม และมีซุ้มสำหรับประดิษฐานพระพุทธรูปอีก 12 องค์

อุโบสถสร้างเมื่อ พ.ศ. 2494 กว้าง 12 เมตร ยาว 20 เมตร หน้าบันและจั่วเป็นไม้ หน้าต่างแกะเป็นภาพพุทธประวัติปิดทอง หัวบันไดเป็นนาค ภายในประดิษฐาน หลวงพ่อทันใจ เป็นพระพุทธรูปก่ออิฐถือปูน ปางมารวิชัย ลงรักปิดทอง วิหารเก่ามีเพดานสูง 2 ชั้น มีพระพุทธรูปปูนปั้นปิดทองอยู่ภายใน วิหารอีกหลังหนึ่งที่มีลวดลายแกะสลักที่สวยงาม ศาลาการเปรียญ กว้าง 8.5 เมตร ยาว 16 เมตร สร้างเมื่อ พ.ศ. 2467 และหอสวดมนต์ กว้าง 6.5 เมตร ยาว 12 เมตร สร้างเมื่อ พ.ศ. 2523
# แวน เฮฟลิน
เอ็มเม็ต อีแวน เฮฟลิน จูเนียร์ (13 ธันวาคม ค.ศ. 1908 – 23 กรกฎาคม ค.ศ. 1971) เป็นนักแสดงชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากการแสดงในภาพยนตร์เรื่อง จอห์นนีอีเกอร์ (1942) และเป็นที่จดจำจากภาพยนตร์ตะวันตก Shane (1953), 3:10 to Yuma (1957) และ Gunman's Walk (1958).

เฮฟลินมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์-โทรทัศน์ และมีชื่ออยู่ในหอเกียรติยศโอคลาโฮ ค.ศ. 1964

 ชีวิตช่วงแรก 
เฮฟลินเกิดในวอลเทอส์ รัฐโอคลาโฮมา เป็นบุตรชายของแฟนนี บลีกเกอร์ (สกุลเดิม ชิพเพย์) และ ดร. เอ็มเม็ต อีแวน เฮฟลิน เป็นทันตแพทย์"Van Heflin." Oklahoma History site. Retrieved: October 23, 2012.Parker, John. Who's Who in the Theatre: Volume 17, Part 1. Pitman, 1952, p. 762. เขามีเชื้อสายไอริชและฝรั่งเศส"Van Heflin biodata."  classicimages.com, April 1996. Retrieved: October 23, 2012. เฮฟลินมีน้องสาวหนึ่งคนชื่อ ฟรานเซส เฮฟลิน มีอาชีพเป็นนักแสดงเช่นกัน (แต่งงานกับนักแต่งเพลง โซล คาแพลน) เฮฟลินเข้าเรียนที่โรงเรียนคลาสเซนไฮสกูลในโอคลาโฮมาซิตี มีข้อมูลบางแหล่งรายงานว่าลองบีชโพลีเทคนิคไฮสกูล ระดับปริญญาตรีที่มหาวิทยาลัยโอคลาโฮมา จวบจนสำเร็จการศึกษาใน ค.ศ. 1932 และเป็นสมาชิกของสมาคมนักศึกษาชาย ฟายเดลตาทีตา (Phi Delta Theta) หลังจากนั้น จบการศึกษาระดับปริญญาโท ด้านการละคร จากมหาวิทยาลัยเยล
# ภาวะพร่องออกซิเจน
ภาวะพร่องออกซิเจน  คือภาวะที่เนื้อเยื่อบางส่วนหรือทั้งหมดของร่างกายได้รับออกซิเจนไม่เพียงพอต่อความต้องการ อาจพบทั่วร่างกายหรือเฉพาะบางบริเวณของร่างกายก็ได้ โดยทั่วไปแล้วเกิดจากโรคต่างๆ แต่บางครั้งก็เป็นการเปลี่ยนแปลงตามปกติ เช่น ในระหว่างการฝึกหายใจช้า หรือการออกกำลังกายหนักๆ เป็นต้น

ภาวะพร่องออกซิเจนต่างจากภาวะเลือดมีออกซิเจนน้อย (hypoxemia) โดยภาวะเลือดมีออกซิเจนน้อยสามารถทำให้เกิดภาวะพร่องออกซิเจนได้ แต่ภาวะพร่องออกซิเจนก็อาจเกิดจากสาเหตุอื่นๆ ได้ เช่น ภาวะพร่องออกซิเจนจากโลหิตจาง ภาวะเช่นนี้ในน้ำเลือดอาจมีปริมาณออกซิเจนเป็นปกติ เซลล์เม็ดเลือดแดงแต่ละเซลล์ก็ขนส่งออกซิเจนเต็มที่ตามปกติ แต่ร่างกายได้รับออกซิเจนน้อยกว่าความต้องการ เนื่องจากจำนวนเซลล์เม็ดเลือดแดงมีน้อย เป็นต้น
อ้างอิง

แหล่งข้อมูลอื่น
# สงครามพระนางแอนน์
สงครามพระนางแอนน์ (พ.ศ. 2245–2256) เป็นรุ่นที่สองของ สงครามฝรั่งเศส-อเมริกันอินเดียน ที่ต่อสู้ในทวีปอเมริกาเหนือ ที่เกี่ยวข้องกับอาณาจักรอาณานิคมบริเตนใหญ่, ฝรั่งเศสและสเปน เกิดขึ้นในรัชสมัยของ สมเด็จพระราชินีแอนน์ ในทวีปยุโรป โดยทั่วไปแล้วถือว่าสงครามครั้งนี้เป็นเขตสงครามในทวีปอเมริกาของสงครามสืบราชบัลลังก์สเปน ในขณะที่ในทวีปอเมริกาถือว่าเป็นสงครามแยกต่างหาก สงครามครั้งนี้ยังเป็นที่รู้จักกันในนาม สงครามอินเดียนครั้งที่สามThe first Indian War was King Philip's War, the second was King William's War, and the fourth was Father Rale's War. See Alan Taylor, Writing Early American History, University of Pennsylvania Press, 2005, pg. 74. หรือในชื่อ สงครามระหว่างอาณานิคมครั้งที่สอง ในฝรั่งเศสDenis Héroux, Robert Lahaise, Noë̈l Vallerand, "La Nouvelle-France", p.101
# เลือดมีออกซิเจนน้อย
ภาวะเลือดมีออกซิเจนน้อย  หมายถึงการที่ในเลือด (โดยเฉพาะเลือดในหลอดเลือดแดง) มีปริมาณออกซิเจนน้อยกว่าปกติ เกิดได้จากหลายสาเหตุ และมักทำให้เกิดภาวะพร่องออกซิเจนได้ เนื่องจากเลือดที่มีปริมาณออกซิเจนน้อยย่อมไม่สามารถส่งออกซิเจนให้เนื้อเยื่อได้เพียงพอต่อความต้องการ
นิยาม
ภาวะเลือดมีออกซิเจนน้อยคือการที่มีออกซิเจนในเลือดน้อย ส่วนภาวะพร่องออกซิเจนจะกินความหมายกว้างกว่าคือการมีออกซิเจนน้อยในเลือด หรือในเนื้อเยื่อ หรือในร่างกาย ภาวะเลือดมีออกซิเจนน้อยสามารถทำให้เกิดภาวะพร่องออกซิเจนได้ เรียกว่า ภาวะพร่องออกซิเจนเหตุเลือดมีออกซิเจนน้อย (hypoxemic hypoxia) แต่ภาวะพร่องออกซิเจนยังสามารถเกิดได้จากสาเหตุอื่นๆ อีก เช่น ภาวะเลือดจาง เป็นต้นRobert J. Mason, V. Courtney Broaddus, Thomas R. Martin, Talmadge E. King, Dean E. Schraufnagel, John F. Murray and Jay A. Nadel (eds.)  (2010) Murray & Nadel's Textbook of Respiratory Medicine, 5th ed. Philadelphia: Saunders Elsevier. .

นิยามของภาวะเลือดมีออกซิเจนน้อยโดยทั่วไปแล้วจะอ้างอิงกับการลดลงของความดันย่อยของออกซิเจนในเลือดแดง (หน่วยเป็นมิลลิเมตรปรอท) นิยามอื่นๆ อาจอ้างอิงกับปริมาตรออกซิเจนที่ลดลง (มิลลิลิตรของออกซิเจนต่อเดซิลิตรของเลือด) หรือร้อยละความอิ่มตัวของฮีโมโกลบินที่จับกับออกซิเจน โดยทั้งหมดนี้อาจพบร่วมกันหรือพบแยกกันก็ได้Morris, Alan; Kanner, Richard; Crapo, Robert; Gardner, Reed. (1984) Clinical Pulmonary Function Testing. A manual of uniform laboratory procedures, 2nd ed.
อ้างอิง

แหล่งข้อมูลอื่น
# เจมส์ ดันน์
เจมส์ ฮาเวิร์ด ดันน์ (2 พฤศจิกายน ค.ศ. 1901 – 1 กันยายน ค.ศ. 1967) เป็นนักแสดงละครเวที ภาพยนตร์ และโทรทัศน์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากบทบาทจอห์นนี โนแลน ในภาพยนตร์เรื่อง อะทรีโกรว์สอินบรุกลิน (1945) เขาปรากฏตัวเป็นประจำในละครซิตคอม อิตส์อะเกรตไลฟ์ ตั้งแต่ปี ค.ศ. 1954 ถึง 1956 และเป็นแขกรับเชิญในซีรีส์โทรทัศน์ยอดนิยมหลายเรื่องตั้งแต่ปี 1950 ถึงกลางคริสต์ทศวรรษ 1960 รวมถึงมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์และโทรทัศน์
# วัดโพธิ์ทอง
วัดโพธิ์ทอง อาจหมายถึง
 วัดโพธิทอง กรุงเทพมหานคร
 วัดโพธิ์ทอง จังหวัดกาฬสินธุ์
 วัดโพธิ์ทอง จังหวัดกำแพงเพชร
 วัดโพธิ์ทอง ตำบลกุดเค้า อำเภอมัญจาคีรี จังหวัดขอนแก่น
 วัดโพธิ์ทอง ตำบลนางาม อำเภอมัญจาคีรี จังหวัดขอนแก่น
 วัดโพธิ์ทอง อำเภอเมืองขอนแก่น จังหวัดขอนแก่น
 วัดโพธิ์ทอง อำเภอสีชมพู จังหวัดขอนแก่น
 วัดโพธิ์ทอง จังหวัดจันทบุรี
 วัดโพธิ์ทอง จังหวัดฉะเชิงเทรา
 วัดโพธิ์ทอง อำเภอสรรคบุรี จังหวัดชัยนาท
 วัดโพธิ์ทอง อำเภอหนองมะโมง จังหวัดชัยนาท
 วัดโพธิ์ทอง จังหวัดชัยภูมิ
 วัดโพธิ์ทอง จังหวัดเชียงราย
 วัดโพธิ์ทอง จังหวัดเชียงใหม่
 วัดโพธิ์ทอง จังหวัดนครนายก
 วัดโพธิ์ทอง อำเภอคง จังหวัดนครราชสีมา
 วัดโพธิ์ทอง อำเภอประทาย จังหวัดนครราชสีมา
 วัดโพธิ์ทอง จังหวัดนครศรีธรรมราช
 วัดโพธิ์ทอง จังหวัดนครสวรรค์
 วัดโพธิ์ทอง อำเภอแคนดง จังหวัดบุรีรัมย์
 วัดโพธิ์ทอง อำเภอบ้านใหม่ไชยพจน์ จังหวัดบุรีรัมย์
 วัดโพธิ์ทอง อำเภอพุทไธสง จังหวัดบุรีรัมย์
 วัดโพธิ์ทอง ตำบลสวายจึก อำเภอเมืองบุรีรัมย์ จังหวัดบุรีรัมย์
 วัดโพธิ์ทอง ตำบลบ้านยาง อำเภอเมืองบุรีรัมย์ จังหวัดบุรีรัมย์
 วัดโพธิ์ทอง ตำบลพระครู อำเภอเมืองบุรีรัมย์ จังหวัดบุรีรัมย์
 วัดโพธิ์ทอง อำเภอนครหลวง จังหวัดพระนครศรีอยุธยา
 วัดโพธิ์ทอง อำเภอบางปะหัน จังหวัดพระนครศรีอยุธยา
 วัดโพธิ์ทอง จังหวัดพิจิตร
 วัดโพธิ์ทอง จังหวัดพิษณุโลก
 วัดโพธิ์ทอง อำเภอเมืองเพชรบูรณ์ จังหวัดเพชรบูรณ์
 วัดโพธิ์ทอง อำเภอวิเชียรบุรี จังหวัดเพชรบูรณ์
 วัดโพธิ์ทอง อำเภอศรีเทพ จังหวัดเพชรบูรณ์
 วัดโพธิ์ทอง อำเภอหนองไผ่ จังหวัดเพชรบูรณ์
 วัดโพธิ์ทอง อำเภอหล่มเก่า จังหวัดเพชรบูรณ์
 วัดโพธิ์ทอง อำเภอบรบือ จังหวัดมหาสารคาม
 วัดโพธิ์ทอง อำเภอพยัคฆภูมิพิสัย จังหวัดมหาสารคาม
 วัดโพธิ์ทอง อำเภอนาเชือก จังหวัดมหาสารคาม
 วัดโพธิ์ทอง อำเภอเกษตรวิสัย จังหวัดร้อยเอ็ด
 วัดโพธิ์ทอง อำเภอจตุรพักตรพิมาน จังหวัดร้อยเอ็ด
 วัดโพธิ์ทอง หมู่ที่ 6 ตำบลโพธิ์ทอง อำเภอศรีสมเด็จ จังหวัดร้อยเอ็ด
 วัดโพธิ์ทอง หมู่ที่ 1 ตำบลโพธิ์ทอง อำเภอศรีสมเด็จ จังหวัดร้อยเอ็ด
 วัดโพธิ์ทอง อำเภอสุวรรณภูมิ จังหวัดร้อยเอ็ด
 วัดโพธิ์ทอง หมู่ที่ 1 ตำบลห้วยหินลาด อำเภอสุวรรณภูมิ จังหวัดร้อยเอ็ด
 วัดโพธิ์ทอง หมู่ที่ 7 ตำบลห้วยหินลาด อำเภอสุวรรณภูมิ จังหวัดร้อยเอ็ด
 วัดโพธิ์ทอง จังหวัดระนอง
 วัดโพธิ์ทอง อำเภอเชียงคาน จังหวัดเลย
 วัดโพธิ์ทอง อำเภอท่าลี่ จังหวัดเลย
 วัดโพธิ์ทอง อำเภอภูเรือ จังหวัดเลย
 วัดโพธิ์ทอง จังหวัดสระแก้ว
 วัดโพธิ์ทอง จังหวัดสระบุรี
 วัดโพธิ์ทอง จังหวัดสุโขทัย
 วัดโพธิ์ทอง จังหวัดสุพรรณบุรี
 วัดโพธิ์ทอง อำเภอท่าตูม จังหวัดสุรินทร์
 วัดโพธิ์ทอง อำเภอโนนนารายณ์ จังหวัดสุรินทร์
 วัดโพธิ์ทอง จังหวัดหนองบัวลำภู
 วัดโพธิ์ทอง จังหวัดหนองบัวลำภู
 วัดโพธิ์ทอง จังหวัดอ่างทอง
 วัดโพธิ์ทอง จังหวัดอำนาจเจริญ
 วัดโพธิ์ทอง อำเภอไชยวาน จังหวัดอุดรธานี
 วัดโพธิ์ทอง อำเภอบ้านผือ จังหวัดอุดรธานี
 วัดโพธิ์ทอง อำเภอประจักษ์ศิลปาคม จังหวัดอุดรธานี
 วัดโพธิ์ทอง อำเภอหนองหาน จังหวัดอุดรธานี
 วัดโพธิ์ทอง จังหวัดอุตรดิตถ์
 วัดโพธิ์ทอง จังหวัดอุบลราชธานี
# ตำบลกล้วยแพะ
กล้วยแพะ เป็นตำบลหนึ่งของอำเภอเมืองลำปาง จังหวัดลำปาง ใน พ.ศ. 2563 ตำบลนี้มีประชากร 8,874 คน

การแบ่งเขตการปกครอง
ตำบลกล้วยแพะแบ่งออกเป็น 6 หมู่บ้าน ดังนี้
 ลำดับ. ชื่อ อักษรโรมัน1.บ้านกล้วยหลวงBan Kluai Luang2.บ้านกล้วยแพะBan Kluai Phae3.บ้านกล้วยม่วงBan Kluai Muang4.บ้านหัวฝายBan Hua Fai5.บ้านกล้วยกลางBan Kluai Klang6.บ้านกล้วยนาแลพัฒนาBan Kluai Na Lae Phatthana

องค์กรปกครองส่วนท้องถิ่น
ตำบลกล้วยแพะทั้งตำบลอยู่ในเขตเทศบาลเมืองเขลางค์นคร
# ท่าอากาศยานนานาชาติอัลฮุดัยดะฮ์
ท่าอากาศยานนานาชาติอัลฮุดัยดะฮ์  เป็นท่าอากาศยานในอัลฮุดัยดะฮ์ ประเทศเยเมน 

สาายการบินและเส้นทาง
ณ พ.ศ. 2564 ไม่มีสายการบินใดมาที่นี่อีกหลังเยเมเนียยกเลิกทุกเส้นทางใน พ.ศ. 2558 เนื่องจากความขัดแย้งที่กำลังดำเนินอยู่ในภูมิภาค

สงครามกลางเมืองเยเมน

ท่าอากาศยานมีส่วนเกี่ยวข้องอย่างมากในยุทธการที่อัลฮุดัยดะฮ์ กองกำลังผสมที่นำโดยซาอุดีอาระเบียเคลื่อนพลไปยึดท่าอากาศยานในช่วงแรกของยุทธการที่อัลฮุดัยดะฮ์ซึ่งเริ่มขึ้นในวันที่ 13 มิถุนายน พ.ศ. 2561 ท่าอากาศยานถูกกองกำลังผสมยึดครองบางส่วนในเดือนมิถุนายน พ.ศ. 2561 ถึงแม้ว่ากองกำลังฮูษียังคงควบคุมส่วนหลักอยู่
# วัดเทพประสิทธิ์คณาวาส
วัดเทพประสิทธิ์คณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าคา อำเภออัมพวา จังหวัดสมุทรสงคราม

วัดเทพประสิทธิ์คณาวาสจดทะเบียนเป็นวัด เมื่อ พ.ศ. 2425 ได้รับพระราชทานวิสุงคามสีมา เมื่อ พ.ศ. 2499 กำเนิดได้ด้วยมีผู้ทรงเจ้าชื่อ หลวงพ่อบ้านแหลม ซึ่งมีคนเลื่อมใสในการรักษาพยาบาลเรื่องโรคภัยต่าง ๆ โดยมิได้คิดค่ารักษาพยาบาล โดยมีการสร้างศาลาขึ้นเป็นวิหาร 1 หลัง แล้วมีพระมาจำพรรษาเป็นสำนักสงฆ์ เมื่อพระมาจำพรรษามากขึ้น จึงจัดสร้างเป็นวัดเรียกว่า วัดวิหาร ฐานะของวัดวิหารเจริญ และเสื่อมลงหลายครั้ง แต่ได้อาศัยประชาชนในท้องถิ่นช่วยกันบำรุงวัด โดยการถวายบ้านเรือนเก่า ๆ มาก่อสร้างให้พระภิกษุสามเณรได้เป็นที่อยู่จำพรรษา อุโบสถเป็นไม้ฝากระดานยกพื้นพอสำหรับเป็นที่พระลงทำอุโบสถสังฆกรรมได้ จนวัดมีความเจริญ มีอาคารถาวรมั่นคง ในสมัยเจ้าอาวาสชื่อพระอาจารย์ชื่นได้ขอเปลี่ยนชื่อจากวัดวิหารเป็น "วัดเทพประสิทธิ์คณาวาส"ด้วยความเชื่อว่า มีเทวดาคุ้มครองหลวงพ่อบ้านแหลมอยู่ ส่วนสำนักทรงหลวงพ่อบ้านแหลมย้ายไปอยู่นอกวัด ไม่ไกลจากวัดเท่าใด มี 2 สำนัก คือ สำนักของคุณเซ็ง ธรรมสวัสดิ์ และสำนักของคุณสุทัศน์ ลิ้มชื่น

สิ่งสำคัญได้แก่ พระพุทธรูปหล่อปางอุ้มบาตร ชื่อว่า หลวงพ่อบ้านแหลม